***When Harry met Santa*** er en juleinspirert reklamefilm for Posten. Den ble offentliggjort november 2021 i anledning for å markere at det i 2022 er 50-årsjubileum for at det ikke er straffbart å være homofil i Norge.

Reklamefilmen er skapt i samarbeid med Pol og B-Reel Films.

Innhold
-------

Reklamen viser en mann, Harry, som søker et forhold med Julenissen. Harry ser Julenissen for første gang idet Julenissen leverer en gave et år, og deres forhold vokser år for år. Harry skriver så et kjærlighetsbrev til Julenissen, hvor han skriver «all I want for Christmas is you» (engelsk, «alt jeg ønsker meg til jul er deg»), før han og Julenissen kysser hverandre. Julenissen spør så Posten om hjelp med å levere gaver for julaften, slik at han kan tilbringe mer tid med sin nye kjæreste, Harry.

Navnet på reklamefilmen er basert på originaltittelen til *Da han møtte henne*, *«When Harry Met Sally»*.

Mottakelse
----------

Reklamen ble tildelt Gullfisken i 2021.

Reklamen er ikke ansett som kontrovesiell i Norge, og har blitt sett på som et eksempel på endringer i holdninger i landet.

I utlandet spredde videoen seg som et viralt fenomen, hvor de fleste første tilbakemeldingene var «nesten kun positive» og følelsesmessige.

Noen britiske kritikere har også kritisert reklamen for å seksualisere Julenissen, som Dawn Neesom (ved *Daily Star*) og kommentatoren Melanie Blake. Den britiske forfatteren og akademikeren Katie Edwards forklarte i *The Independent* at slik kritikk var basert på homofobiske troper og «det å fremme homofile menns seksualitet som fiendtlig», hvor to menn som kysser, anses som en iboende seksuell handling, men en mann som kysser ei kvinne er ikke det, siden det er en uformell sosial norm. Den ungarske parlamentspresidenten László Kövér anklagde reklamen for å vanhellige julen.

Se også
-------

* Heterosexisme
* Nissemor
* Straffeloven § 213

Referanser
----------

1. ↑  «TV 2 annonsere». *annonsere.tv2.no* **(norsk)**. Besøkt 13. april 2022. «I anledning av det er 50 år siden det ikke lenger var straffbart å være homofil i Norge har Posten og Pol funnet ut at det er tid for julenissen å komme ut av skapet.»
2. 1 2  Alexander, Maxia (23. desember 2021). «Gay Santa ad highlights big shift in Norwegian society». *BBC News* **(engelsk)**. Besøkt 13. april 2022.
3. 1 2 3  Nyhetsbyrået NTB (6. februar 2022). «Postens reklame om skeiv juleromantikk mest populær blant seerne i fjor». *www.kom24.no*. Besøkt 13. april 2022.
4. 1 2  «Santa gets a boyfriend in Norwegian Christmas advert - prompting praise and tears». *Sky News* **(engelsk)**. Besøkt 13. april 2022.
5. ↑  Jarrell, Zachary (29. november 2021). «Critics call gay Santa ad ‘creepy’ accusing it of ‘sexualizing’ Christmas». *Los Angeles Blade: LGBTQ News, Rights, Politics, Entertainment* **(engelsk)**. Besøkt 13. april 2022.
6. ↑  Edwards, Katie (27. november 2021). «Norway’s ‘gay Santa’ advert is something we should celebrate | Katie Edwards». *The Independent* **(engelsk)**. Besøkt 13. april 2022.
7. ↑  «House Speaker Kövér: Norway’s ‘Gay Santa’ Ad ‘Desecrates a Beloved Holiday’». *Hungary Today* **(engelsk)**. 3. desember 2021. Besøkt 13. april 2022.

Eksterne lenker
---------------

* When Harry met Santa av Posten på YouTube
* When Harry met Santa med engelske undertekster av Posten på YouTube